钦定古今图书集成/方舆汇编/边裔典/第031卷 > 魏
## 钦定古今图书集成/方舆汇编/边裔典/第031卷 > 魏

### 文帝黄初二年比能出诸魏人在鲜卑者五百馀家还居代郡

按《魏志文帝本纪》不载。《按鲜卑传》云云。

黄初三年，鲜卑比能与中国交市。

按《魏志文帝本纪》，不载。按《鲜卑传》，“黄初三年，比能
帅部落大人小子代郡乌丸修武卢等三千馀骑，驱
牛马七万馀口交市，遣魏人千馀家居上谷。后与东
部鲜卑大人素利及步度根三部争斗，更相攻击。田
豫和合，使不得相侵。”按《田豫传》，“文帝初，北狄彊盛，
侵扰边塞，乃使豫持节护乌桓校尉，牵招、解儁并护
鲜卑。”自高柳以东，濊貊以西，鲜卑数十部，《比能》弥加
素利，割地统御，各有分界，乃共要誓，皆不得以马与
中国市。豫以戎狄为一，非中国之利，乃先构离之，使
自为仇敌，互相攻伐。素利违盟，出马千匹与官，为比
能所攻，求救于豫。豫恐遂相兼并，为害滋深。宜救善
讨恶，示信众狄单将锐卒，深入虏庭，胡人众多，钞军
前后，断截归路。豫乃进军，去虏十馀里结屯营，多聚
牛马粪燃之，从他道引去。胡见烟火不绝，以为尚在，
去行数十里乃知之。追豫到马城，围之十重。豫密严，
使司马建旌旗，鸣鼓吹，将步骑从南门出，胡人皆属
目，往赴之。豫将精锐自北门出，鼓噪而起，两头俱发，
出虏不意，虏众散乱，皆弃弓马步走，追讨二十馀里，
僵尸蔽地。又乌丸王骨进，桀黠不恭，豫因出塞按行，
单将麾下百馀骑入进部。进逆拜，遂使左右斩进，显
其罪恶以令众。众皆怖慑不敢动，便以进弟代进。自
是胡人破胆，威震沙漠。山贼高艾众数千人寇钞，为
幽、冀害。豫诱使鲜卑素利部斩艾，传首京都。封豫长
乐亭侯，为校尉九年，其御夷狄，恒摧抑兼并，乖散彊
猾。凡逋亡奸宄，为胡作计，不利官者，豫皆构刺搅离，
使凶邪之谋不遂，聚居之类不安。事业未究，而幽州
刺史王雄支党，欲令雄领乌丸校尉，毁豫乱边，为国
生事，遂转豫为汝南太守。

黄初五年鲜卑步度根诣阙贡献。

按：《魏志文帝本纪》。不轼按《鲜卑传》：“文帝践祚，田豫
为乌丸校尉，持节并护鲜卑，屯昌平。步度根遣使献
马，帝拜为王。后数与轲比能更相攻击，步度根部众
稍寡弱，将其众万馀落保太原雁门郡。步度根乃使
人招呼泄归泥曰：‘汝父为比能所杀，不念报仇，反属
怨家。今虽厚待汝，是欲杀汝计也。不如还我，我与汝
是骨肉至亲，岂与仇等’。”由是，《归泥》将其部落逃归步
度根，比能追之弗及。至黄初五年，步度根诣阙贡献，
厚加赏赐。是后一心守边，不为寇害，而轲《比能》众遂
彊盛。〈又〉按《鲜卑传》，黄初五年，比能复击素利，豫帅轻
骑径进掎其后。比能使别小帅琐奴拒豫，豫进讨破
走之，由是怀贰，乃与辅国将军鲜于辅书曰：“夷狄不
识文字，故校尉阎柔保我于天子。我与素利为仇，往
年攻击之，而田校尉助素利。我临阵使琐奴往，闻使
君来，即便引军退步度根数数钞盗，又杀我弟而诬
我以钞盗。我夷狄虽不知礼义，兄弟子孙受天子印
绶，牛马尚知美水草，况我有人心邪？将军当保明我
于天子。”辅得书以闻帝，帝复使豫招纳安慰。比能，众
遂彊盛，控弦十馀万骑。每钞略得财物，均平分付，一
决目前，终无所私，故得众死力。馀部大人皆敬惮之，
然犹未能及《檀、石槐》也。

黄初六年三月并州刺史梁习讨鲜卑轲比能大破
之。

按：《魏志文帝本纪》云云。

### 明帝太和二年鲜卑轲比能诣州贡献

按《魏志明帝本纪》不载。按《鲜卑本传》：“太和二年，豫
遣译夏舍诣比能女婿郁筑鞬部，舍为鞬所杀。其秋，
豫将西部鲜卑蒲头泄归泥出塞讨郁筑鞬，大破之，
还至马城，比能自将三万骑围豫七日。上谷太守阎
志，柔之弟也，素为鲜卑所信，志往解喻，即解围去。后
幽州刺史王雄并领校尉，抚以恩信。比能数款塞，诣
州”奉贡献。按《牵招传》，太和二年，护乌丸校尉田豫
出塞，为轲比能所围于故马邑城，移招求救。招即整勒兵马，欲赴救豫。并州以常宪禁招，招以为节将见
围，不可拘于吏议，自表辄行。又并驰布羽檄，称陈形
势，云当西北掩取虏家，然后东行禽诛虏身。檄到，豫
军踊跃，又遗一通于虏蹊要，虏即恐怖，种类离散，军
到故平城，便皆溃走。比能复大合骑来到故平州塞
北。招潜行扑讨，大斩首级。招以蜀虏诸葛亮数出，而
比能狡猾，能相交通，表为防备。议者以为县远，未之
信也。会亮时在祁山，果遣使连结比能。比能至故北
地石城，与相首尾。帝乃诏招使从便宜讨之。时比能
已还漠南，招与刺史毕轨议曰：“胡虏迁徙无常，若劳
师远追，则迟速不相及；若欲潜袭，则山溪艰险，资粮
转运，难以密办。可使守新兴、雁门二牙门，出屯陉北，
外以镇抚，内令兵田，储蓄资粮，秋冬马肥，州郡兵合，
乘衅征讨，计必全克。”未及施行，会病卒。

太和五年夏四月。《鲜卑附义》王《轲比能》率其种人及
丁零大人《儿禅》诣幽州贡名马。

按：《魏志明帝本纪》云云。

### 青龙元年夏六月鲜卑步度根轲比能等叛遣骁骑将军秦朗讨降之

按《魏志明帝本纪》：青龙元年：夏六月，保塞鲜卑大人
步度根与叛鲜卑大人轲比能私通，并州刺史毕轨
表辄出军，以外威比能，内镇步度根。帝省表曰：“步度
根以为比能所诱，有自疑心，今轨出军，适使二部惊
合为一，何所威镇乎？”促敕轨以出军者，慎勿越塞过
句注也。比诏书到，轨以进军屯阴馆，遣将军苏尚、董
弼追鲜卑，比能遣子将千馀骑迎步度根部落，与尚、
弼相遇，战于楼烦，二将没。步度根部落皆叛出塞，与
比能合寇边。遣骁骑将军秦朗将中军讨之，虏乃走
漠北。冬，十月，步度根部落大人戴胡、阿狼泥等诣并
州降，朗引军还。按《鲜卑步度根传》，明帝即位，务欲
绥和戎狄，以息征伐，羁縻两部而已。至青龙元年，比
能诱步度根，深结和亲，于是步度根将泄归泥及部
众悉保比能，寇钞并州，杀略吏民。帝遣骁骑将军秦
朗征之，归泥叛，比能将其部众降，拜归义王，赐幢麾、
曲盖、鼓吹，居并州如故。步度根为比能所杀。〈又〉按《鲜
卑轲比能传》：“青龙元年，比能诱纳步度根，使叛并州，
与结和亲，自勒万骑迎其累重于陉北。并州刺史毕
轨遣将军苏尚、董弼等击之，比能遣子将骑与尚等
会战于楼烦，临阵害尚、弼。”

青龙三年，勇士韩龙刺杀比能。

按《魏志明帝本纪》不载。按《鲜卑轲比能传》，三年中，
雄遣勇士韩龙刺杀比能，更立其弟素利弥加、厥机
皆为大人，在辽西右北平、渔阳塞外，道远，初不为边
患，然其种众多于比能。建安中，因阎柔上贡献通市，
太祖皆表宠以为王。厥机死，又立其子沙末汗为亲
汉王。延康初，又各遣使献马。文帝立素利弥加为归
义王。《素利》与《比能》更相攻击。《太和》二年，素利死，子小
以弟《成律》归为王，代摄其众。

### 少帝正始五年九月鲜卑内附置辽东属国立昌黎县以居之

按：《魏志齐王芳本纪》云云。